C 349/138
SK
Úradný vestník Európskej únie
29.9.2023
3.7.
Na základe rozsahu pôsobnosti balíka Fit for 55, ktorý sa vzťahuje na emisie zo všetkých sektorov, sa v návrhu Komisie pre ťažké úžitkové vozidlá na stanovenie cieľov v oblasti znižovania emisií skleníkových plynov zavádza metodika „od zdroja ku kolesám“, ktorá sa používa aj v nariadení o ľahkých vozidlách (15).
Takáto metodika sa opiera o výfukové emisie, keďže sa v nej zohľadňuje iba CO2 vypustený z vozidla počas jeho používania, zatiaľ čo na skleníkové plyny emitované počas výroby vozidla alebo počas výroby palív alebo energie sa vzťahujú iné právne predpisy, napríklad systém obchodovania s emisnými kvótami skleníkových plynov v Európskej únii.
Príspevok obnoviteľných a nízkouhlíkových palív na účely plnenia cieľov v tomto osobitnom právnom predpise bol zamietnutý, pretože Komisia ho nepovažovala za nákladovo efektívny ani účinný.
4.
Všeobecné pripomienky 4.1.
EHSV víta cieľ tohto nariadenia urýchliť tempo dekarbonizácie v tomto sektore a podporiť jeho štrukturálnu transformáciu.
Európske odvetvie dopravy potrebuje obnoviť svoj vozový park cestnej dopravy prostredníctvom postupného prijímania nových technológií pohonu (elektrické/vodíkov palivové články a vodík ICE).
EÚ by mala využiť príležitosť a stať sa lídrom v odvetví čistej dopravy.
Vývoj naznačuje, že uvedené technológie poskytujú životaschopnú a nákladovo efektívnu možnosť na bežné použitie v cestnej nákladnej doprave na krátke, stredné a (postupne na) dlhé vzdialenosti.
4.2.
EHSV konštatuje, že návrh ide nad rámec cieľov, ktoré sa v súčasnosti navrhujú v Číne, ale je menej ambiciózny než nedávno prijaté nariadenie v Kalifornii.
V júni 2022 Čína oznámila návrh („Etapa 4“), ktorým by sa mali podľa očakávaní sprísniť normy v oblasti spotreby paliva v sektore ťažkých nákladných vozidiel o 15 % do roku 2026 ako všeobecný cieľ pre všetky segmenty vozidiel a mala by sa nahradiť predchádzajúca „Etapa 3“ zavedená v roku 2019.
Predpokladá sa, že prostredníctvom amerických noriem s názvom „Fáza 2“ prijatých v roku 2016 a platných na roky 2018 – 2027 sa v porovnaní s východiskovým stavom z roku 2010 znížia emisie CO2 a spotreba paliva v závislosti od typu vozidla od 16 % do 30 %.
Kalifornia, ktorej emisné normy sa bežne dodržiavajú aj v iných štátoch USA, nedávno prijala právny predpis, ktorým by sa malo dosiahnuť, že do roku 2036 sa bude predávať 100 % nákladných vozidiel a autobusov s nulovými emisiami, pričom sú povolené len elektrické vozidlá na batérie a elektrické vozidlá s vodíkovými palivovými článkami.
V americkom národnom pláne pre dekarbonizáciu dopravy (16) sa doplnková úloha v doprave vo všeobecnosti a najmä v ťažkej cestnej doprave dodatočne pripisuje „čistej elektrine, udržateľným biopalivám/e-palivám a čistému vodíku“.
4.3.
EHSV poznamenáva, že navrhované nariadenie nebude jediným regulačným rámcom, s ktorým sa tento sektor stretne.
Zatiaľ čo viaceré členské štáty spolu s ďalšími krajinami (vrátane Spojených štátov) sa už zaviazali prejsť do roku 2040 (17) na 100 % predaj ťažkých úžitkových vozidiel s nulovými emisiami, možno teraz očakávať rôzne nariadenia na miestnej a regionálnej úrovni (napr. zákazy vjazdu).
Hoci tieto opatrenia väčšinou nebudú zamerané na dosiahnutie opatrení v oblasti klímy, budú mať vplyv na prevádzku a ziskovosť vozidiel, ktoré nemajú nulové emisie, ako aj na fungovanie jednotného trhu.
4.4.
EHSV uznáva význam regulačného stimulu ako politického opatrenia na strane ponuky na podporu investícií do technológií vozidiel s nulovými emisiami a ich zavádzania, čo môže spolu s uhlíkovo neutrálnymi palivami prispieť k úplnej dekarbonizácii vozového parku ťažkých úžitkových vozidiel.
EHSV sa však domnieva, že je potrebné zamerať sa aj na stranu dopytu a na kľúčové základné podmienky, vďaka ktorým je prevádzka vozidiel s nulovými emisiami pre prevádzkovateľov logistických služieb schodnou možnosťou.
4.4.1.
Podľa Európskeho združenia výrobcov automobilov (ACEA) by si návrh vyžadoval výrazne vyšší počet vozidiel s nulovými emisiami na cestách najmenej o dva roky skôr, ako sa v súčasnosti predpokladá.
Konkrétne by podľa novonavrhovaného cieľa malo byť do siedmich rokov v prevádzke viac ako 400 000 vozidiel s nulovými emisiami a od roku 2030 by sa malo ročne zaregistrovať takmer 100 000 vozidiel, čo znamená, že vyše tretinu všetkých nových
(15) (16) (17)
Nariadenie Európskeho parlamentu a Rady (EÚ) 2019/631 zo 17. apríla 2019, ktorým sa stanovujú emisné normy CO2 pre nové osobné vozidlá a nové ľahké úžitkové vozidlá a ktorým sa zrušujú nariadenia (ES) č. 443/2009 a (EÚ) č. 510/2011 (prepracované znenie) (Ú. v.
EÚ L 111, 25.4.2019, s. 13).
DOE/EE-2675 | január 2023 COP27,: USA, Ukrajina, Írsko, Aruba, Belgicko, Chorvátsko, Curaçao, Dominikánska republika, Lichtenštajnsko, Litva podpísali globálne memorandum o porozumení, o podpore prechodu k 100 % predaju nových nákladných vozidiel a autobusov do roku 2040 (17. novembra 2022).
U.S. Secretary of Energy Advances America's Commitment to Reaching Net Zero Global Emissions and Combatting Climate Change at COP27.